UNIST Tehnološki park d.o.o., temeljem odluke direktora društva prof.dr.sc. Svena Gotovac, dana 15. siječnja 2020. godine objavljuje sljedeći

**JAVNI POZIV**

**za zakup uredskih prostorija u**

**inkubatoru za nove tehnologije SPINIT**

**I**

Predmet Javnog poziva je davanje u zakup uredskih prostorija u inkubatoru za nove tehnologije SPINIT, u objektu društva UNIST Tehnološki park d.o.o., na adresi Matoševa 56, 21000 Split i to:

* **23 ureda površine 15 m2**

Uredski prostori potpuno su opremljeni uredskim namještajem za minimalno jedno radno mjesto.

**II**

Pravo sudjelovanja u javnom pozivu imaju sljedeće osobe:

* mikro i mali poduzetnik, te obrtnik upisani u odgovarajući registar
* fizičke osobe koje namjeravaju osnovati trgovačko društvo ili obrt, te izvršiti registraciju i započeti s radom u roku od 120 dana u slučaju predinkubacije, odnosno 30 dana u slučaju inkubacije, od dana sklapanja ugovora o zakupu uredskog prostora u SPINIT inkubatoru

**III**

Zakup uredskih prostora imaju pravo koristiti poduzetnici koji obavljaju ili će obavljati sljedeće djelatnosti:

* proizvodnu djelatnost
* uslužnu djelatnost

na području novih (visokih) tehnologija

**IV**

Osobama iz točke dva ovog javnog poziva uredski prostori daju se u zakup po cijeni od:

* **3.000,00 kn/mjesec + PDV**, za uredski prostor površine 15m2

U cijenu zakupa uključeni su svi troškove koji proizlaze iz korištenja uredskog prostora (struja, voda, grijanje, hlađenje, intranet, internet, čišćenje, održavanje i drugo).

**Uredski prostori iz točke I ovog Javnog poziva dodjeljuju se na rok korištenja do 3 godine.**

Najviše 9 ureda može se dodijeliti tvrtkama koje su osnovane prije više od 36 mjeseci.

**V**

Temeljem Programa inkubacije i edukacije za razvoj poduzetništva i startupa visokotehnoloških industrija, postoji mogućnost dodijele nepovratnih sredstava za financiranje troškova zakupa uredskih prostorija u inkubatoru za nove tehnologije SPINIT, za sve poduzetnike sa sjedištem na području grada Splita.

Javni natječaj za dodjelu nepovratnih sredstava iz Programa inkubacije i edukacije za razvoj poduzetništva i startupa visokotehnoloških industrija biti će raspisan od strane Sveučilišta u Splitu.

**VI**

Ponuda za zakup uredskog prostora na Javnom pozivu mora sadržavati minimalno:

* ispunjeni obrazac zahtjeva za prijem u inkubator za nove tehnologije SPINIT
* dokaz o registraciji (izvod/rješenje iz odgovarajućeg registra)
* izjavu, u slučaju prihvaćanja ponude za sklapanje Ugovora o zakupu, o registriranju poslovne djelatnosti (u djelatnostima novih (visokih) tehnologija) u odgovarajućem registru u roku od 120 dana u slučaju predinkubacije, odnosno 30 dana u slučaju inkubacije, od dana zaključenja Ugovora o zakupu
* dokaz da se protiv odgovorne osobe poduzetnika ne vodi kazneni postupak

**VII**

Obrazac zahtjeva za zakup uredskog prostora moguće je preuzeti putem web stranice inkubatora za nove tehnologije SPINIT www.unisthub.com

**VIII**

Odluku o zakupu uredskog prostora prema kriterijima iz Javnog poziva donijeti će se u roku od 30 dana od zaprimanja zahtjeva.

Rok za prihvaćanje Ugovora o zakupu uredskog prostora je 8 dana.

**IX**

Ukoliko se za zakup uredskog prostora u inkubatoru za nove tehnologije SPINIT putem javnog poziva prijavi više osoba s potrebama zakupa većim od raspoloživog uredskog prostora, prioritet imaju poduzetnici prema sljedećim kriterijima:

* osoba je u većinskom vlasniku znanstvenika ili istraživača zaposlenog na Sveučilištu u Splitu ili njegovoj sastavnici
* osoba ima sklopljen ugovor o prijenosu znanja ili tehnologije sa Sveučilištem u Splitu ili njegovom sastavnicom,
* osoba je u većinskom vlasništvu osobe s invaliditetom,
* osoba je u većinskom vlasništvu žene,
* koji zadovoljavaju kriterij tehnološke inovativnosti,
* koji će korištenjem prostora zaposliti veći broj radnika,

Kriterij tehnološke inovativnosti iz stavka 1. ovoga članka podrazumijeva zadovoljavanje dva od pet sljedećih uvjeta:

* osoba ima ili razvija vlastiti novi proizvod ili novu uslugu na tržištu
* osoba posjeduje prijavljeni ili odobreni patent,
* u proizvodnom procesu implementirani su novi poslovni koncepti ili novi inovativni procesi,
* zapošljavaju djelatnike s doktoratom znanosti,
* spadaju u kategoriju razvojno-istraživačkog poduzeća.

Odluku o zakupu uredskog prostora prema kriterijima iz ovog Javnog poziva donosi UNIST Tehnološki park d.o.o.

**X**

Zakupnik uzima u zakup uredski prostor u viđenom stanju.

**XI**

Zakupnik nema pravo uredski prostor ili dio uredskog prostora dati u podzakup.

**XII**

Svaki uredski prostor u pravilu čini samostalni predmet zakupa, ali postoji iznimna mogućnost zakupa do dva poduzetnika za jedan uredski prostor ili više uredskih prostora u jedan predmet zakupa.

U slučaju dijeljenja jednog uredskog prostora, sa svakim poduzetnikom zaključit će se Ugovor o zakupu poslovnog prostora.

**XIII**

Sve dodatne informacije u vezi s ovim Javnim pozivom, kao i obilazak uredskih prostorija mogu se dobiti svakog radnog dana u vremenu od 08 do 16 sati u sjedištu društva UNIST Tehnološki park d.o.o., Matoševa 56, Split ili na mail sven.gotovac@fesb.hr

**XIV**

Pisani zahtjevi s pripadajućom dokumentacijom ponuditelji su dužni dostaviti elektronski s naznakom ”JAVNI POZIV za zakup uredskog prostora” na mail adresu sven.gotovac@fesb.hr

Javni poziv otvoren je do popunjenosti.

**XV**

Za uređenje svih ostalih uvjeta i odnosa koji nisu sadržani u ovom Javnom pozivu, primjenjuje se Ugovor o zakupu uredskog prostora, Pravilnici i Odluke UNIST Tehnološki park d.o.o.

**XVI**

Ovaj Javni poziv objaviti će se na web stranicama inkubator za nove tehnologije SPINIT (www.unisthub.com).